2m – Øvelse

Sagatid! Analyse af novellen Himmelland af Anne Lise Marstrand-Jørgensen

https://www.sagatid.dk/himmelland

Bobo, Gudrun og Kjartan har begivet sig ud på en dristig ekspedition ad Vest-stien langs farlige slugter og i regnfuldt vejr. Det ydre drama i landskabet krydser det indre drama mellem de tre.

Lav øvelsen ved at besvare nedenstående spørgsmål til novellen:

1. Indled ved at omtale novellens forhold til sagastoffet (Laksdølernes saga, kapitel 39, 42 og 43):

Hvilke konflikter fra sagaen kan vi genfinde i novellen?

Hvilke former for adaptationer (tilpasninger) er der tale om?

Hvordan fortolker novellen sagaens trekantsdrama, herunder Bolles, Gudruns og Kjartans roller?

1. Undersøg trekantsforholdet mellem Bobo, Gudrun og Kjartan nærmere. Karakteriser dem hver især gennem deres replikker og adfærd. Hvilke motiver er de hver især drevet af, og hvordan fremgår det af handlingen?
2. Hvilken rolle spiller beskrivelser af landskab og vejr igennem novellen? Hvad er Himmelland?
3. Heste er et motiv i novellen. De tre omtaler flere gange heste. Hvordan skal de tolkes?
4. Tag stilling til trekantsdramaets overordnede tema: broderskab, kærlighed og svigt. Tag udgangspunkt i novellens sidste afsnit og Gudruns afsluttende replik.